13/12/2010 | Administración LocalMunicipal
Melide
Provisión en propiedade dunha praza de administrativo/a funcionario de carreira de Administración xeral para o Concello de Melide polo sistema de oposición

ANUNCIO Por acordo da Xunta de Goberno Local de data 24 de novembro de 2010 aprobáronse as bases da convocatoria para a PROVISIÓN EN PROPIEDADE DUNHA PRAZA DE ADMINISTRATIVO/A FUNCIONARIO DE CARREIRA DE ADMINISTRACIÓN XERAL PARA O CONCELLO DE MELIDE POLO SISTEMA DE OPOSICIÓN, que se achegan a continuación: BASES DA CONVOCATORIA PARA A PROVISIÓN EN PROPIEDADE DUNHA PRAZA DE ADMINISTRATIVO/A FUNCIONARIO DE CARREIRA DE ADMINISTRACIÓN XERAL PARA O CONCELLO DE MELIDE POLO SISTEMA DE OPOSICIÓN PRIMEIRA. Obxecto da convocatoria. É obxecto das presentes bases a provisión en propiedade dunha praza de ADMINISTRATIVO mediante o sistema de OPOSICIÓN. A citada praza inclúese na oferta de emprego público correspondente ao ano 2009. aprobada pola Xunta de Goberno Local do día 12 de maio de 2010 coas seguintes características: – Grupo segundo artigo 76 e disposición transitoria terceira da Lei 7/2007, do 12 de abril: C, subgrupo C1. – Clasificación: Escala de Administración Xeral, Subescala de Administrativo. – Denominación: administrativo. – Número de vacantes: 1. SEGUNDA. Condicións de admisión de aspirantes. Para formar parte nas probas de selección, será necesario: a) Ter a nacionalidade española. Os nacionais dos estados membros da Unión Europea poderán acceder en igualdade de condicións que os españois. As previsións anteriores serán de aplicación, calquera que sexa a súa nacionalidade, ao cónxuxe dos españois e dos nacionais doutros estados membros da Unión Europea, sempre que non estean separados de dereito e aos seus descendentes e aos do seu cónxuxe sempre que non estean separados de dereito, sexan menores de vinte e un anos ou maiores da dita idade dependentes. O acceso ao emprego público como persoal funcionario estenderase igualmente ás persoas incluídas no ámbito de aplicación dos tratados internacionais celebrados pola Unión Europea e ratificados por España nos que sexa de aplicación a libre circulación dos traballadores nos termos establecidos no parágrafo primeiro. b) Posuír a capacidade funcional para o desempeño das tarefas. c) Ter cumpridos dezaseis anos e non exceder, de ser o caso, da idade máxima de xubilación forzosa. d) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas nin se encontrar en inhabilitación absoluta ou especial para empregos ou cargos públicos por resolución xudicial para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional doutro Estado, non se encontrar inhabilitado ou en situación equivalente nin estar sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Posuír a titulación esixida: Bacharelato, ou equivalente ou estar en condicións de obtelo na data na que remate o prazo de solicitude para formar parte na presente convocatoria. f) Non estar incursos/as en causa de incapacidade prohibición para contratar ou incompatibilidade das establecidas na normativa vixente do persoal ao servizo das administracións públicas. Os anteriores requirimentos deberán reunirse con referencia ao derradeiro día do prazo de presentación de solicitudes e será nulo o nomeamento como funcionario dos/as aspirantes que estean incursos en causas de incapacidade segundo a normativa vixente. TERCEIRA. Forma e prazo de presentación de instancias. As persoas que desexen tomar parte nas probas selectivas convocadas deberán facelo constar mediante unha instancia dirixida á Sra. alcaldesa-presidenta do Concello de Melide, de acordo co modelo que se facilitará no Concello e que figura como anexo I das presentes bases. A instancia conterá, polo menos, os datos persoais do solicitante co seu enderezo e a denominación da praza convocada á que opta, na que achegará: – Unha fotocopia autenticada do documento nacional de identidade ou pasaporte ou a tarxeta acreditativa da súa identidade equivalente. – Os aspirantes exentos do exame de galego deberán tamén facelo constar na súa instancia e xustificalo coa documentación á que fai referencia no ANEXO II. B). – Xustificante do pagamento de dereito de exame, que ascende á cantidade de 24 euros, e que deberá ingresarse na conta municipal n.º 20910370573110000020. Para ser admitido nas probas selectivas os aspirantes deberán manifestar nas súas solicitudes de participación que reúnen todas e cada unha das condicións exixidas na data en que remate o prazo de presentación. O prazo para presentar as solicitudes será de vinte días naturais, contados a partir do día seguinte ao da publicación da convocatoria no Boletín Oficial do Estado, mediante extracto, e trala publicación do texto íntegro das bases e a convocatoria no Boletín Oficial da Provincia e extracto no Diario Oficial de Galicia. A presentación de solicitudes poderá facerse ben no rexistro xeral do Concello de Melide, ben en calquera das formas establecidas no art.38.4 da Lei 30/92 de réxime xurídico das administracións públicas e do procedemento administrativo común; as solicitudes que se presenten a través da oficina de correos deberán entregarse en sobre aberto para ser seladas e datadas polo funcionario de Correos antes de ser certificadas. Os aspirantes quedan vinculados ós datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte. CUARTA. Admisión de aspirantes. Finalizado o prazo dos vinte días naturais fixado para presentar as solicitudes a Sra. alcaldesa-presidenta ditará resolución, no prazo máximo de un mes, declarando aprobada a lista de admitidos e excluídos, especificando, de ser o caso, os motivos de exclusión. Os/as aspirantes excluídos/as disporán dun prazo de dez días hábiles para a corrección, contados a partir do seguinte ó da publicación da resolución, para poder emendar, de ser o caso, o defecto que motivase a exclusión. No suposto de producirse reclamacións deberá ditarse unha nova resolución no prazo máximo de 30 días estimándoas ou desestimándoas coa publicación da lista definitiva no Boletín Oficial da Provincia e no taboleiro de anuncios municipal. Nesta resolución tamén se determinará a composición do tribunal e a data e hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas que se publicará mediante anuncio no Boletín Oficial da Provincia e no taboleiro de anuncios polo menos con quince días de antelación ás ditas datas. Contra a resolución da alcaldesa-presidenta, aprobatoria da lista definitiva, poderase interpoñer recurso potestativo de reposición ante o mesmo órgano que o ditou, no prazo de un mes a partir do día seguinte ao desta notificación (artigos 107 e 117 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99 do 13 de xaneiro) ou ben un recurso contencioso-administrativo perante o Xulgado do Contencioso Administrativo da Coruña, segundo o artigo 46 da Lei 29/98, do 13 de xullo, reguladora da xurisdición contencioso-administrativa. O feito de figurar incluído na relación de admitidos non prexulga que se lles recoñeza aos interesados a posesión dos requisitos exixidos no procedemento selectivo convocado, que deberán ser xustificados documentalmente no suposto de que os aspirantes admitidos/as superen as probas selectivas, conforme á cláusula décimo segunda. QUINTA. Tribunal cualificador. Os membros do tribunal cualificador do proceso selectivo serán designados pola alcaldesa-presidenta mediante Resolución que se publicará no Boletín Oficial da Provincia e no taboleiro de anuncios municipal nos termos sinalados na cláusula anterior. As modificacións sucesivas, de ser o caso, publicaranse no taboleiro de anuncios municipal. A composición do tribunal axustarase ao disposto no artigo 60 da Lei 7/2007, do 12 de abril, e no que non contradiga o citado precepto, ao disposto nos artigos 4 e) e f) do RD 896/1991, do 07 de xuño. O número de membros deberá ser impar e non inferior a cinco e tenderase na medida do posible, a que haxa paridade entre mulleres e homes, e deberán contar con titulación igual ou superior á exixida para o acceso ao posto de traballo. A pertenza ao tribunal de selección será sempre a título individual, non podendo ostentarse esta en representación ou por conta de ninguén. O tribunal cualificador quedará constituído da seguinte forma: – Presidente: un funcionario e suplente designados pola Alcaldía. – Vogais: tres funcionarios e suplentes designados pola Alcaldía un dos cales pertencerá á Comunidade Autónoma de Galicia. – Secretario: un funcionario/a e suplente designados pola Alcaldía. O tribunal quedará integrado ademais, en cada caso, cos respectivos suplentes, que deberán ser designados simultaneamente aos titulares. Os membros do tribunal deberán absterse de intervir, comunicándolle á Sra. alcaldesa-presidenta cando concorra neles algunha das circunstancias previstas no artigo 28 da Lei 30/1992, do 26 de novembro, de réxime xurídico das administracións públicas e procedemento administrativo común, así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo, os aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da Lei 30/1992. O tribunal non se poderá constituír, nin actuar sen presenza, cando menos, da metade dos seus membros, titulares ou suplentes indistintamente. En todo caso, requírese a asistencia do/a presidente/a e do/a secretario/a ou os que legalmente os substitúan. O tribunal poderá dispoñer a incorporación de asesores especialistas nas distintas probas, limitándose os devanditos asesores a prestar a súa colaboración nas súas especialidades técnicas, e terán voz pero non voto. As decisións adoptaranse por maioría de votos dos membros presentes, resolvendo en caso de empate o voto de calidade da presidencia do tribunal, en todo caso axustará as súas actuacións en todo momento ao disposto na Lei 30/1992 de réxime xurídico das administracións públicas e procedemento administrativo común e ás bases reguladoras desta convocatoria. Os membros do tribunal que asistan ás sesións percibirán as indemnizacións pola súa asistencia segundo a contía legalmente establecida, de acordo co RD 462/2002, do 24 de maio, de indemnizacións por razón do servicio. SEXTA. Sistemas de selección e desenvolvemento dos procesos. PROCEDEMENTO DE SELECCIÓN O procedemento de selección dos/as aspirantes constará da FASE DE OPOSICIÓN: Oposición e proba de galego FASE DE OPOSICIÓN E PROBA DE GALEGO: A data e hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas serán determinados pola Alcaldía-Presidencia mediante resolución, xuntamente coa aprobación da lista de admitidos/as e a composición do tribunal, que se publicará mediante anuncio no Boletín Oficial da Provincia e no taboleiro de anuncios polo menos con quince días de antelación. Os/as aspirantes convocaranse para cada exercicio nun único chamamento, quedando decaídos no seu dereito os opositores que non comparezan a realizalo, salvo os casos debidamente xustificados, que resolverá o tribunal. A actuación dos/as aspirantes naqueles exercicios que non poidan realizarse conxuntamente levarase a cabo por orde alfabética segundo a primeira letra do apelido, comezando pola letra que resulte do sorteo ao que se refire o artigo 9 do Regulamento de selección do persoal da Comunidade Autónoma de Galicia do 20 de marzo de 1991. Os/as aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. En calquera momento o tribunal poderá requirir aos opositores para que acrediten a súa identidade. Na realización e corrección dos exercicios escritos garantirase o anonimato, podendo utilizar o tribunal os medios que considere oportunos. Os/as aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que for a causa que lles impedir acudir, agás que a escusa sexa posible por ter amparo nun precepto legal, así como no suposto recollido no número seguinte. Se en calquera momento do proceso selectivo chegase a coñecemento do tribunal que algún dos/as aspirantes non posúe a totalidade dos requisitos esixidos na respectiva convocatoria, logo da audiencia do interesado, deberá propoñerlle á Sra. alcaldesa-presidenta a súa exclusión indicando as inexactitudes ou falsidades observadas para os efectos procedentes. Concluído cada un dos exercicios da oposición, o tribunal fará pública, no taboleiro de anuncios, a relación de aspirantes que o superasen, indicando a puntuación obtida. Os opositores non incluídos na lista terán a consideración de “non aptos”. A relación de aprobados en cada exercicio deberá publicarse no taboleiro de anuncios, ou nos locais onde se celebrará a proba anterior polo menos con 12 horas de antelación ao comezo do novo exercicio, cando se trate do mesmo exercicio e con 24 horas de antelación cando se trate dun novo exercicio. Dende o momento en que remate un exercicio ou proba ata que empece o seguinte deberá transcorrer un prazo mínimo de 72 horas e un máximo de 45 días naturais. Contra os acordos do tribunal poderá interpoñerse recurso administrativo de alzada ante a autoridade que os nomeou, segundo o previsto no artigo 114.1 da Lei 30/1992, do 26 de novembro. PROBAS DA FASE DE OPOSICIÓN E PROBA DE GALEGO: RECÓLLENSE NON ANEXO III OITAVA. Relación de aprobados, presentación de documentos e nomeamento. A cualificación final será a suma dos puntos obtidos na fase de oposición. Terminado o proceso selectivo, o tribunal proporá ao órgano convocante e fará pública a relación de aprobados no taboleiro de edictos, por orde decrecente de puntuación, cuxo número máximo deberá coincidir co de prazas convocadas. O tribunal elaborará, tamén por orde decrecente de puntuación, unha lista de reserva, cun número de aspirantes que será como máximo igual ao de aprobados, na que figurarán aqueles aspirantes que, aínda que superasen o proceso selectivo, non resultasen aprobados por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado non chegue a tomar posesión, o órgano convocante ao amparo do disposto no artigo 61.8 da Lei 7/2007, do 12 de abril, do Estatuto básico do empregado público poderá substituílo polo seguinte en orde de puntuación da lista complementaria de reserva, segundo a orde de puntuación conseguido. O tribunal non poderá en ningún caso aprobar nin declarar que superou as probas selectivas un número superior de aspirantes ao das prazas convocadas en cada proceso selectivo. Calquera proposta de aprobados que contraveña o establecido anteriormente será nula de pleno dereito. Non obstante, o tribunal, ó cualificar cada un dos exercicios, non terá en conta a limitación anterior, que só se considerará ao formularlle á Presidencia a proposta coa relación de aprobados, na que só se incluirán aqueles opositores que obtivesen a maior puntuación total final, que nunca poderán superar o número de prazas convocadas en cada proceso selectivo. No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida no primeiro exercicio e, se isto non fose suficiente, pola puntuación obtida nos sucesivos exercicios ata que o empate se resolva. De persistir o empate este resolverase por sorteo. A relación de aprobados, publicada no taboleiro de anuncios do Concello, conterá, se fose o caso, unha advertencia recordándolles aos aspirantes aprobados que deberán presentar a documentación sinalada nas bases para xustificar que cumpren os requisitos exixidos para acceder á praza convocada. Os/as aspirantes propostos achegarán, dentro do prazo de 20 días naturais, contados desde a publicación da relación de aprobados, os documentos acreditativos de capacidade e mais os requisitos exixidos na base cuarta da convocatoria. Ante a imposibilidade, debidamente xustificada, de presentar os documentos sinalados, os aspirantes poderán acreditar que reúnen as condicións exixidas mediante calquera outro medio de proba admitido en direito. Quen non presentase a documentación sinalada anteriormente dentro do prazo fixado, salvo causa de forza maior, non poderá ser nomeado funcionario de carreira, nin tampouco se do exame da documentación se deducise que carece dalgúns requisitos. O aspirante aprobado que tivese a condición de funcionario público estará exento de xustificar as condicións e os requisitos xa acreditados para obter o seu anterior nomeamento, debendo presentar soamente unha certificación acreditativa da súa condición de funcionario e demais circunstancias que consten no seu expediente persoal, así como a xustificación dos requisitos específicos exixidos para o acceso. A relación definitiva de aprobados elevarase á Autoridade competente, que a publicará no Boletín Oficial da Provincia da Coruña. A resolución de nomeamento será adoptada pola Alcaldía a favor do aspirante proposto polo tribunal, no termo dun mes a contar desde a expiración do prazo dos 20 días naturais indicados anteriormente. O nomeamento deberá publicarse no Diario Oficial de Galicia e no Boletín Oficial do Estado, unha vez publicado o nomeamento de funcionario, este deberá tomar posesión ou incorporarse dentro do prazo de un mes en virtude do artigo 47.4 do Decreto lexislativo 1/2008, do 13 de marzo. NOVENA. Incidencias. A convocatoria e as súas bases poderán ser impugnadas polos interesados nos casos e forma previstos no artigo 52.1 da Lei 7/1985, do 02 de abril, e 209 e seguintes do RD 2568/1986, do 28 de novembro, en relación cos artigos 107 e seguintes da Lei 30/1992, do 30 de novembro. As resolucións e actos do tribunal poderán ser recorridos en alzada ante o Alcalde do Concello na forma prevista nos artigos 114 e 125 da citada Lei 30/1992. No non previsto nas bases será de aplicación a Lei 5/1997, de 22 de xullo, de Administración local de Galicia, o Real decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración local, o Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración xeral do Estado e de provisión de postos de traballo e promoción profesional dos funcionarios civís da Administración xeral do Estado e no que non estea reservado á lexislación do Estado será de aplicación o Decreto Lexislativo 1/2008, do 13 de marzo, polo que se aproba o Texto refundido da Lei da función pública de Galicia. ANEXO I.–MODELO DE INSTANCIA MODELO DE SOLICITUDE PARA TOMAR PARTE NA OPOSICIÓN, QUENDA LIBRE, PARA A PROVISIÓN CON CARÁCTER DEFINITIVO DUNHA PRAZA DE ADMINISTRATIVO DE ADMINISTRACION XERAL, VACANTE NO CADRO DE PERSOAL DE FUNCIONARIOS DO CONCELLO DE MELIDE D./Dna., con data de nacemento., con DNI n.º., e con domicilio en. (teléfono.), ante a Sra. alcaldesa-presidenta do Concello de Melide, comparece e di: a) Que coñece e acepta as Bases que van rexer na oposición, quenda libre, para a provisión con carácter definitivo dunha praza de Administrativo de Administración xeral, vacante no cadro de persoal de funcionarios do Concello de Melide. b) Que desexa ser admitido/a ás probas selectivas ao obxecto de prover as citadas prazas. c) Que o/a solicitante reúne todos e cada un dos requisitos establecidos na convocatoria, comprometéndose a aportar no seu momento, se é o caso, a documentación esixida para o efecto. d) Que con este escrito achego a seguinte documentación: – Copia compulsada do D. N. I. – Xustificante de ingreso da cantidade correspondente aos dereitos de exame. – Acreditación do coñecemento da lingua galega mediante a presentación do documento acreditativo debidamente compulsado, para os efectos de quedar exento de realizar a proba de galego. Por todo o exposto, Solicito que se teña por presentada esta solicitude e sexa admitido/a ás probas selectivas para a provisión con carácter definitivo dunha praza de administrativo vacante no cadro de persoal de funcionarios do Concello de Melide. Melide,. de. de 2010. Sra. alcaldesa-presidenta do Concello de Melide. ANEXO II.–FASE DE OPOSICIÓN e PROBA DE GALEGO A) FASE DE OPOSICIÓN. Consistirá en 3 exercicios: Primeiro exercicio. –Consistirá na contestación por escrito dun cuestionario de 75 preguntas tipo test, con 4 alternativas de resposta cada unha, cunha soa resposta correcta cunha duración máxima de 75 minutos, que serán propostas polo tribunal. Os/as aspirantes disporán dun tempo máximo de 75 minutos para a súa realización. A proba será cualificada polo tribunal de cero a dez puntos, sendo preciso acadar cinco puntos como mínimo. As contestacións correctas valoraranse con 0.133 puntos. As contestacións erróneas valoraranse negativamente cunha penalización de 0,044 puntos. As respostas en branco non penalizan. Rematada a fase do primeiro exercicio da oposición o tribunal publicará o anuncio contendo a lista das cualificacións obtidas e o día e hora do comezo de celebración do segundo exercicio. Segundo exercicio. –De carácter obrigatorio e eliminatorio, consistirá en desenvolver por escrito durante un período máximo de 2 horas, 2 temas de carácter xeral determinados polo tribunal cualificador e relacionados coas materias comprendidas no anexo III. O tribunal cualificador proporá catro temas aos aspirantes, dos que deberán elixir dous, e que deberán contestar obrigatoriamente. Con posterioridade á data da súa realización ou no propio acto, os aspirantes serán convocados oportunamente para proceder, por si mesmos, á lectura pública do exercicio. Os aspirantes gozaran de liberdade na forma de exposición, valorándose polo tribunal cualificador a formación xeral, a claridade de ideas, así como o rigor e precisión na exposición. O exercicio cualificarase de 0 a 10 puntos, sendo preciso acadar un mínimo de 5 puntos para superalo. A puntuación determinarase mediante a media aritmética das valoracións individuais dos membros do Tribunal. Rematada a fase do segundo exercicio da oposición o tribunal publicará o anuncio contendo a lista das cualificacións obtidas e o día e hora do comezo de celebración do terceiro exercicio. Terceiro exercicio. –Será de carácter práctico e consistirá na resolución, a través dun PC facilitado polo Concello dun suposto que fixe o tribunal, relacionado coas tarefas propias do praza que se convoca, no que se demostrará o coñecemento acerca do contorno operativo windows, así como no manexo do paquete ofimático Office de Microsoft (procesador de textos Word, Access ou folla de calculo Excel, internet e correo electrónico) e apreciarase a aptitude dos aspirantes en relación co contido da praza convocada. A duración para a realización deste exercicio será como máximo de 60 minutos.0 exercicio cualificarase de 0 a 10 puntos, sendo preciso acadar un mínimo de 5 puntos para superalo. Rematada a fase do terceiro exercicio da oposición o tribunal publicará o anuncio coa lista das cualificacións obtidas e o día e hora do comezo da proba de galego. B) PROBA DE GALEGO. Proba de avaliación do coñecemento da lingua galega para aqueles aspirantes que non puideran acreditalo formalmente: obrigatorio e eliminatorio, consistente na tradución dun texto de castelán a galego ou viceversa, nun tempo máximo de 60 minutos e que se puntuará como apto ou non apto, sendo preciso obter apto para superar a proba. Estarán exentos da realización deste exercicio os que acrediten posuír o diploma do curso de Celga 4 ou equivalente en lingua galega. ANEXO III.–TEMARIO 1. A Constitución española de 1978. Estrutura e contido. Principios xerais.2. Dereitos e deberes fundamentais dos españois. A súa garantía e suspensión.3. A Organización do Estado na Constitución: Organización institucional ou política e organización territorial.4. O poder xudicial. Principios constitucionais organización xudicial en España. O Goberno. As Cortes Xerais. Composición, atribucións e funcionamento. Relacións entre o Goberno e as Cortes Xerais.5. A Unión Europea: referencia histórica e dereito derivado.6. A Administración pública no ordenamento español: concepto, clases e caracteres. A Administración Xeral do Estado.7. As comunidades autónomas. Estatutos de autonomía. Administración autonómica.8. A administración local. Entidades. Principios constitucionais e regulación xurídica. Relacións entre entes territoriais. Autonomía municipal e tutela.9.- O municipio: concepto e elementos. O termo municipal. A poboación. O empadroamento. O municipio de Melide.10. Organización municipal. Organización municipal no Concello de Melide.11. Funcionamento dos órganos colexiados locais. Convocatoria e orde do día. Actas e certificados de acordos.12. Principios de actuación da Administración pública. Eficacia, xerarquía, descentralización, desconcentración e coordinación.13. Sometemento da administración á lei e ao dereito. Fontes do dereito público. Especial referencia á lei e aos regulamentos.14.- O procedemento administrativo: Concepto e clases. A súa regulación no Dereito positivo. As fases do procedemto administrativo. O silencio administrativo.15. O administrado. Dereitos dos administrados nas súa relacións coas administracións públicas. Participación dos cidadáns nas funcións administrativas.16. Dereitos e deberes dos veciños no ámbito local. Información e participación cidadá. 17. O acto administrativo: concepto e clases, elementos, eficacia e validez, notificación e publicación.18. Formas da acción administrativa con especial referencia á Administración local. A actividade de fomento. A actividade de Policía. As licenzas.19. Revisión do acto administrativo. Os recursos administrativos.20. O recurso contencioso-administrativo.21. Procedemento administrativo local. Rexistro de entrada e saída de documentos. Comunicacións e notificacións.22. As formas da acción administrativa. Intervención dos entes locais na actividade privada. O fomento e os seus medios. A Policía administrativa.23. O servizo público local. Formas de xestión do servizo público local. A responsabilidade da Administración pública.24. Os bens das entidades locais: concepto e regulación, clasificación, alteración da cualificación xurídica, conservación e tutela.25. Bens de dominio publico: concepto, clasificación, adquisición, utilización e aproveitamento e desfrute.26. Bens patrimoniais: concepto, clasificación, utilización e alleamento.27. Os contratos administrativos: concepto, clases, suxeitos e requisitos.28. O expediente de contratación. Formalización dos contratos. Procedementos e formas de adxudicación. Efectos, modificación e suspensión.29. Invalidez dos contratos: causas de nulidade, anulabilidade e invalidez. Extinción dos contratos. Cesión e subcontratación.30. A función pública local: concepto, relación de postos de traballo, rexistro de persoal, selección, provisión de postos de traballo. Adquisición e perda da condición de funcionario.31. Organización da función pública local. O persoal laboral ao servizo da Administración local.32. Dereitos e deberes dos funcionarios. sistema retributivo. Réxime disciplinario. Situacións administrativas.33. Facendas locais. Recursos dos municipios.34. Tributos dos municipios. Impostos. Taxas. Contribucións especiais.35. O presuposto municipal: regulación, concepto e principios. Estrutura. Elaboración e aprobación do presuposto.36. Os créditos e as súas modificacións. Liquidación do presuposto.37. A contabilidade das entidades locais. Modelos.38. Réxime xurídico do gasto público local. Control e fiscalización.39. A Administración local e o urbanismo. Competencias municipais en materia de urbanismo. As formas de xestión de urbanismo: as xerencias municipais de urbanismo.40. O réxime do solo. Clasificación do solo. Dereitos e deberes dos propietarios.41. Introdución á comunicación. A comunicación humana: a linguaxe como medio de comunicación. Tipos de comunicación: oral e telefónica. Atención ao público: acollida e información ao administrado. Os servizos de información administrativa.42. Concepto de documento, rexistro e arquivo. Funcións de rexistro e do arquivo. Clases de arquivo. Especial consideración ao arquivo de xestión.43. Internet. O correo electrónico. Melide, 1 de decembro de 2010. A alcadesa Villar Mihalcia Masot